**ОБУЧИТЕЛЕН МОДУЛ № 2 „УПРАВЛЕНИЕ НА ОТПАДЪЦИТЕ“**

За кого е предназначено дистанционното обучение? Целеви групи

Дистанционните обучения са насочени към представителите на общините, които са пряко ангажирани с прилагането на политики на местно ниво и предоставяне на услуги на гражданите и бизнеса във всички 265 общински администрации в страната.

Дистанционното обучение по обучителен модул „ Управление на отпадъците“ е изградено на база актуализации и изменения в сферата на „ Управлението на отпадъците“ и е с практическа и експертна насоченост. Предназначено е за ресорни заместник-кметове, директори на дирекции, началници на отдели и сектори, експерти или др. общински служители, пряко ангажирани в ефективното управление на водите и екологията, работещи на трудово или служебно правоотношение.

Съгласно изискванията на проекта в дистанционните обучения не могат да участват лица на изборни длъжности, както и участници, които вече са преминали присъствените обучителни семинари по проекта на НСОРБ „**Повишаване на знанията, уменията и квалификацията на общинските служители“.**

Основни цели и очаквани резултати от дистанционното обучение

Основната цел на проекта е осигуряване на професионално и експертно управление, чрез повишаване на знанията, уменията и квалификацията на представителите на общините от общинската администрация.

Целта на всеки един обучителен модул е общинските служители да повишат, задълбочат, актуализират и осъвременят своите знания в конкретната сфера, за да се подобри предоставянето на качествени публични услуги в общинските администрации.

Настоящият обучителен модул по „Управление на отпадъците“ , има за цел, чрез предоставяне на систематизирани, актуализирани и на достъпен език знания в сферата, да доведе до повишаване на уменията и компетенциите на общинските служители, което от своя страна да доведе до предоставяне и прилагане на по-качествени административни услуги и управленски решения за гражданите и бизнеса.

Съдържание:

**ТЕМА 1: ЕВРОПЕЙСКАТА ЗЕЛЕНА СДЕЛКА, ПАКЕТЪТ ЗА КРЪГОВА ИКОНОМИКА И ДРУГИ ЕВРОПЕЙСКИ АКТОВЕ В СФЕРАТА НА УПРАВЛЕНИЕТО НА ОТПАДЪЦИТЕ. НАЦИОНАЛНИ НОРМАТИВНИ И СТРАТЕГИЧЕСКИ АКТОВЕ ЗА УПРАВЛЕНИЕ НА ОТПАДЪЦИТЕ (НОВИТЕ МОМЕНТИ ПРИЕТИ СЛЕД 2018 Г.)**

1.Европейска зелена сделка

*1.1Въведение*

*1.2Хронология на зелената сделка от началото до сега*

*1.3Финансиране на зеления преход: Планът за инвестиции и Механизмът за справедлив преход на Европейския зелен пакт;*

*1.4Създадени европейски документи, обезпечаващи политиката на зелената сделка.*

2.Пакет за кръгова икономика и други европейски актове в сферата на управлението на отпадъците

*2.1Национален контекст на кръговата икономика*

*2.2Кръговата икономика в контекста на производството*

*2.3Кръговата икономика в контекста на потреблението*

*2.4Кръговата икономика в контекста на управлението на отпадъците*

*2.5Участници в процеса по кръгова икономика.*

3.Национални нормативни и стратегически актове за управление на отпадъците (новите моменти приети след 2018 г.).

*3.1Закон за управление на отпадъците*

*3.2Изменения в подзаконова нормативна уредба*

*3.3Национален план за управление на отпадъците (НПУО) 2021 – 2028 г.*

*3.4Общински програми за управление на отпадъците и тяхната актуализация – задължение съгласно Национален план за управление на отпадъците (НПУО) 2021-2028*

*3.5Стратегия и план за действие за преход към Кръгова икономика на Република България за периода 2021 – 2027 г. (проект!)*

*3.6Заинтересовани органи и лица от изменението на ЗУО и подзаконовата нормативна уредба.*

4. Решаване на упражнения

5. Тест за самопроверка на знанията

**ТЕМА 2: ИЗИСКВАНИЯ, ОРГАНИЗАЦИЯ И НАЧИНИ НА ФИНАНСИРАНЕ ЗА РАЗДЕЛНО СЪБИРАНЕ И СЪХРАНЯВАНЕ НА БИТОВИ ОТПАДЪЦИ ПРИ СПАЗВАНЕТО ЙЕРАРХИЯТА ЗА УПРАВЛЕНИЕ НА ОТПАДЪЦИТЕ. РЕГИОНАЛНИ АСОЦИАЦИИ**

1. Управление на отпадъци от опаковки и отпадъчни материали от хартия и картон, метал, пластмаса и стъкло;
2. Управление на битови биоразградими отпадъци;
3. Управление на масово разпространени отпадъци (МРО);
4. Управление на опасни битови отпадъци;
5. Площадки за безвъзмездно предаване на разделно събрани отпадъци от домакинствата;
6. Центрове за повторна употреба, поправка и подготовка за повторна употреба;
7. Информационни кампании;
8. Начини на финансиране за изпълнение на дейностите;
9. Програми за финансиране извън бюджетните средства на общините
10. Анализ на дейността на регионалните сдружения по управление на отпадъците;
11. Финансиране на дейностите на регионалните сдружения;
12. Взаимодействие със заинтересовани страни за организация на конкретни дейности.
13. Решаване на упражнения
14. Тест за самопроверка на знанията

**ТЕМА 3: СМЕТОСЪБИРАНЕ И СМЕТОИЗВОЗВАНЕ – ФОРМИ ЗА ОСИГУРЯВАНЕ НА УСЛУГАТА. МЕЖДУОБЩИНСКО СЪТРУДНИЧЕСТВО ПО ОСИГУРЯВАНЕ НА УСЛУГАТА**

1.Основни схеми за управление на отпадъците основани върху принципите на отпадъците „Замърсителят плаща” и „Отговорност на производителя”.

2.Задължения на органите на местното самоуправление и местната администрация в организиране управлението на битовите и строителните отпадъци, образувани на територията на общината.

* Наредба по чл. 22 от ЗУО

3.Възможни източници за финансиране на дейностите по сметосъбиране и сметоизвозване.

4.Форми на осигуряване на услугата по сметосъбиране и сметоизвозване.

*4.1Перспективи на отделните форми на възлагане на услугата по сметосъбиране и сметоизвозване;.*

*4.2Примерен правилник за „Общинското предприятие“;*

*4.3Основни Дейности за възлагане по Договор на услугата по сметосъбиране и сметоизвозване от страна на общините на външен изпълнител.*

5.Възможности за подобряване на предоставяните услуги по сметосъбиране и сметоизвозване в корелация с измененията в Закона за управление на отпадъците.

6.Ангажиментите на общините по събиране на битовите биоразградими отпадъци.

7.Междуобщинско сътрудничество (МОС).

8. Решаване на упражнения

9.Тест за самопроверка на знанията

**ТЕМА 4: ОБЩИНСКИ АНГАЖИМЕНТИ СВЪРЗАНИ СЪС СТРОИТЕЛНИТЕ, БИОРАЗГРАДИМИТЕ И ДРУГИ СПЕЦИФИЧНИ ПОТОЦИ ОТПАДЪЦИ. ВЗАИМОДЕЙСТВИЕ С ОРГАНИЗАЦИИТЕ ПО ОПОЛЗОТВОРЯВАНЕ НА МАСОВО РАЗПРОСТРАНЕН ОТПАДЪЦИ**

1.Общински ангажименти свързани с управлението на Строителните отпадъци съгласно ЗУО, изменение и допълнение от 05.03.2021 г.

*1.1Ангажименти на общината съгласно Наредба за управление на строителните отпадъци и за влагане на рециклирани строителни материали, приета с ПМС № 267 от 05.12.2017 г.;*

*1.2Организация на дейностите за изпълнение на ангажиментите на общините относно управлението на строителните отпадъци.*

2.Общински ангажименти свързани с управлението на Биоразградимите отпадъци съгласно ЗУО, (изм. И доп. От 05.03.2021 г.)

*2.1Ангажименти на общината съгласно Наредбата за разделно събиране на биоотпадъци и третирането на биоразградимите отпадъци;*

*2.2Организация на дейностите за изпълнение на ангажиментите на общините относно управлението на биорзградимите отпадъци.*

3.Общински ангажименти свързани с разделното събиране на опасните битови отпадъци от домакинствата.

4.Общински ангажименти свързани с текстилните отпадъци събрани от домакинствата.

5.Взаимодействие с Организациите по оползотворяване на масово разпространените отпадъци.

*5.1Законодателна рамка свързана управлението на Масово разпространените съгласно Закона за управление на отпадъците;*

*5.2Наредби описващи управлението на масово разпространените отпадъци и взаимодействие на общините с организациите по оползотворяване.*

6.Взаимодействие между общините и организациите по оползотворяване на масово разпространени отпадъци. Актуализирани наредби;

7. Решаване на упражнения

8.Тест за самопроверка на знанията

**ТЕМА 5: ПОДОБРЯВАНЕ ИЗПЪЛНЕНИЕТО НА ЦЕЛИТЕ ПО ЧЛ. 31, АЛ. 1, Т. 1 И Т. 2 ОТ ЗУО („ЗА ПОВТОРНА УПОТРЕБА, РЕЦИКЛИРАНЕ И ОПОЛЗОТВОРЯВАНЕ НА ОТПАДЪЧНИ МАТЕРИАЛИ“ И „ЗА ОГРАНИЧАВАНЕ НА КОЛИЧЕСТВОТО ДЕПОНИРАНИ БИОРАЗГРАДИМИ БИТОВИ ОТПАДЪЦИ“)**

1. Какво се промени - поглед към Закон за изменение и допълнение на Закона за управление на отпадъците

*1.1Изчисляване на целите по чл. 31. ал. 1;*

*1.2Изчислителен метод на целите по чл. 31, ал. 1, т. 1;*

*1.3Изчислителен метод на целите по чл. 31, ал. 1, т. 2;*

*1.4Регламент за оповестяване изпълнението на целите по чл. 31, ал. 1.*

2.Подобряване на изпълнението на целите - актуална ситуация и перспектива в страната и на регионално ниво. Потенциал и възможности за развитие.

*2.1Технически мерки;*

*2.2Икономически мерки;*

*2.3Социални мерки;*

*2.4Административни мерки.*

3. Добри общински практики.

4. Решаване на упражнения

5.Тест за самопроверка на знанията

**ТЕМА 6: ПРИЛОЖИМИ МОДЕЛИ ЗА ОПРЕДЕЛЯНЕ НА ТАКСА БИТОВИ ОТПАДЪЦИ НА БАЗА КОЛИЧЕСТВО. ЕВРОПЕЙСКИ ДОБРИ ПРАКТИКИ**

1.Нормативна уредба и приложими модели за определяне на такса битови отпадъци на база количество;

*1.1 Основни положения от Закона за местните данъци и такси*

*1.2* *Основни принципи от ЗМДТ при определяне размера на таксите от Общинските съвети*

*1.3 За какво се дължи такса „битови отпадъци“?*

*1.4* *Какво включват дейностите по предоставяне на услугите по чл.62 от ЗМДТ?*

*1.5* *Какво ни е необходимо за да определим размера на такса „битови отпадъци“ за годината?*

*1.6 Как се планират и как се разходват обезпеченията по чл.60 и отчисленията по чл.64 от ЗУО?*

*1.7 Как се определя такса битови отпадъци?*

2.Съществуващи практики до момента;

3.Очаквани промени в насоките за определяне на такса битови отпадъци;

4.Европейски добри практики.

5. Решаване на упражнения

6.Тест за самопроверка на знанията

**ТЕМА 7: ПОДОБРЯВАНЕ НА ОБЩИНСКИЯ КОНТРОЛ И НАЛАГАНЕТО НА САНКЦИИ**

1.Общински контрол по управление на отпадъците;

2.Налагане на санкции от общините;

3.Административно-наказателна отговорност на общините.

4.Решаване на упражнения

5.Тест за самопроверка на знанията

**ТЕМА 8: ОБЩИНСКИ ОТГОВОРНОСТИ ПО ЗАКРИВАНЕТО НА ДЕПАТА**

1.Нормативни документи регламентиращи закриването на депа;

2.Актуална обстановка;

3.Общински отговорности по закриване на депа;

4.Технически изисквания;

5.Представяне на основните инструменти за финансиране на дейностите по закриване и рекултивация на депата

6.Решаване на упражнения

7.Тест за самопроверка на знанията

Описание на учебните дейности

Дистанционната форма на обучение е съвременна, актуална и все по-прилагана форма на обучение. Участниците имат достъп до материалите и тестовете от работния си компютър, по всяко време, в удобно за тях време. Всички задължителни теми от избрания обучителен модул са активни през целия период на провеждане на дистанционните обучения. Това позволява на участниците в обучението да не се откъсват от своя режим на работа, като същевременно имат възможност да следват свой собствен ритъм и темпо на учене и усвояване на нови знания. Достъпът до всички материали на дистанционното обучение е 24 часа в денонощието и седем дни в седмицата (24/7), като участниците имат възможност да запазят материала на своите компютри и устройства и да работят по него и офлайн.

**При дистанционното обучение основно значение има самоподготовката, житейският и експертен опит, както и личната мотивация на учащият.**

Материалите за самоподготовка към всяка тема включват:

1. Обучителни материали;

2. Помощни учебни ресурси;

3. Тестове с контролни въпроси за самостоятелна проверка на придобитите знания.

Към настоящото дистанционно обучение, модул „ Управление на отпадъците“ в обучителните материали е включен, специално разработен, подробен, детайлен и актуализиран наръчник , в който е систематизирана и обобщена актуална информация, относно всички основни компетенции и правомощия на общините в областта на управлението на водите и екологията, възможните подходи за тяхното изпълнение и добри общински практики, като е поставен акцент и върху актуализираното законодателство в разглежданата област.

Също така за всяка отделна тема от модула са разработени нагледни презентации, с цел систематизирано представяне на информацията. След всяка тема има разписани практически казуси, с цел прилагане на научената теория в близка до реалната среда./ в презентацията има направени препратки към наръчника с детайлна информация, както и към конкретни нормативни документи/.

Към всяка разписана тема от дистанционният модул има приложен обширен списък с ресурсни материали, използвана литература, линкове.

Платформата за дистанционно обучение дава възможност за задаване на въпроси, развиване на дискусия и получаване на отговори в дискусионен форум.

Всяка тема завършва с кратък тест за проверка на научените знания, върху разглежданата тема.

Обучителните материали са разработени на база на резултатите от направени проучвания, натрупан досегашен опит и идентифицирани потребности от обучения, и са свързани с актуалните предизвикателства пред общините.

Програма и продължителност на обучението

Един участник следва да премине дистанционното обучение за максимум 4 седмици. В рамките на това време, участникът в обучението работи самостоятелно, като ползва приложените материали за самоподготовка. Учебните материали са адаптирани към спецификите на дистанционната форма на обучение и имат стремежа да отговарят на всички изисквания. Отчетено е , че обучението ще се провежда в ограничена времева рамка, без личен контакт с преподавател.

Критерии за успешно завършване на курса

В края на дистанционното обучение е предвидено да се проведе финален тест. Участниците в обучението следва да попълнят писмен тест от 20 въпроса, с различна степен на сложност, пред изпитна комисия, включваща експерти на Националното сдружение на общините в Република България.

Всеки въпрос носи определен брой точки в зависимост от сложността му, като максималният брой точки при 100% верни отговори е 100. Критерият за успешно завършване на курса е: получени минимум 80 точки на теста.

Успешно завършилите дистанционното обучение и издържалите изпитния тест ще получат Сертификат.